钦定古今图书集成/明伦汇编/官常典/第098卷 > 代简王桂
## 钦定古今图书集成/明伦汇编/官常典/第098卷 > 代简王桂

按《明外史》本传：“代简王桂，太祖第十三子。母郭惠妃，
洪武十一年，封豫王，二十五年改封代，是年就藩大
同。粮饷艰远，令立卫屯田，以省转运。桂与蜀王椿同
母，性暴，不如蜀王贤。建文时，废为庶人。成祖即位，复
爵。永乐元年，诏曰：‘闻王纵戮取财，国人甚苦，告者数
矣，且王独不记建文时耶？已，复条桂三十二罪，谯让’”
之，召入朝，不至，再召乃至，遂革其三护卫。王妃，中山
王徐达女，仁宗文皇后妹也，骄而妒，漆、桂二侍女为
癞，逐之。事闻，帝以中山王故，不罪，桂不悦。妃移怒世
子逊煓，出其母子居外舍。桂已老，尚时时与子逊炓、
《逊焴》诸王窄衣秃帽游行市中，袖锤斧伤人。王府教
授杨普上言：“逊炓狎军人武亮，与博”戏，致棰杀军人。
朝廷杖治，亮下书责戒，稍敛戢。正统十一年桂薨。世
子《逊煓》先卒，谥“悼戾。”孙隐王仕壥嗣。